b"\n_START_ARTICLE_\nAvi\xc3\xb3 de fuselatge ample\n_START_PARAGRAPH_\nUn avi\xc3\xb3 de fuselatge ample \xc3\xa9s un avi\xc3\xb3 comercial gran amb dos passadissos, pel qual sovint tamb\xc3\xa9 es coneixen com a avions de dos passadissos. El di\xc3\xa0metre t\xc3\xadpic del fuselatge \xc3\xa9s de 5 a 6 metres. A la classe econ\xc3\xb2mica de la majoria d'avions de fuselatge ample, els passatgers s'acostumen a asseure en files de set a deu seients, permetent una capacitat total de 200 a 600 passatgers. Els avions de fuselatge ample fan 6 metres de di\xc3\xa0metre, i poden tenir files de m\xc3\xa9s d'onze passatgers, en configuracions d'alta densitat. Els avions de fuselatge ample tamb\xc3\xa9 s'utilitzen per transportar c\xc3\xa0rregues i tamb\xc3\xa9 tenen altres usos especials, com per exemple el transport de transbordadors espacials._NEWLINE_Per comparar, un avi\xc3\xb3 comercial de fuselatge estret t\xc3\xa9 un di\xc3\xa0metre de 3 a 4 metres, amb un sol passad\xc3\xads, i una capacitat de dos a sis persones per fila._NEWLINE_Els avions de fuselatge ample es van dissenyar originalment com una combinaci\xc3\xb3 d'efici\xc3\xa8ncia i confort dels passatgers. Tanmateix, de seguida les aerol\xc3\xadnies van tenir en compte els factors econ\xc3\xb2mics, i van reduir l'espai addicional dels passatgers per maximitzar els ingressos i beneficis. Depenent en com l'aerol\xc3\xadnia configuri l'avi\xc3\xb3, la mida i l'espai entre seients poden variar significativament. Per exemple, els avions amb vols m\xc3\xa9s curts es configuraran a m\xc3\xa9s densitat de seients que avions amb vols llargs._NEWLINE_A causa de pressions econ\xc3\xb2miques actuals a les aerol\xc3\xadnies, molt possiblement continuaran les altes densitats de seients."